Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 117/12/3309	Trenčín, 21.2.2012
EEČ : 2-28-17-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Trenčín
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 300,00 € 
b.	Peňažná suma určená na všeobecne prospešné účely: 30,00 € 
c.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ Nemšová pod spisovou značkou ORP-138/NE-TN-2012.

Skutková veta: 
XXXXX dňa 21.01.2012 cca o 02:30 hod. v Dolnej Súči pred rodinným domom č. 503 prepichol kuchynským nožom na tam odstavenom osobnom motorovom vozidle zn. AUDI A3 s EČV: TN-235 DM celkovo 3 ks zimných pneumatík zn. DUNLOP o rozmere 195 / 65 R 15, čím takýmto svojím konaním spôsobil poškodenému XXXXX nar. XXXXX v Trenčíne, trvale bytom XXXXX  celkovú škodu vo výške 300,-Eur
Odôvodnenie: 
Policajt uznesením sp. zn. ČVS:ORP- 138/NE-TN-2012 zo dňa 01.02.2012  podľa § 199 ods. 1 Trestného poriadku začal trestné stíhanie a súčasne podľa  § 206 ods. 1 Trestného poriadku vzniesol obvinenie XXXXX pre prečin poškodzovania cudzej veci podľa § 245 ods.1 Trestného zákona na tom skutkovom základe, že XXXXX dňa 21.01.2012 cca o 02:30 hod. v Dolnej Súči pred rodinným domom XXXXX prepichol kuchynským nožom na tam odstavenom osobnom motorovom vozidle zn. AUDI A3 s EČV: TN-235 DM celkovo 3 ks zimných pneumatík zn. DUNLOP o rozmere 195 / 65 R 15, čím takýmto svojím konaním spôsobil poškodenému XXXXX nar. XXXXX v Trenčíne, trvale bytom XXXXX  celkovú škodu vo výške 300,-Eur. 

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
                                                            - 3 -

b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a

c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa ustanovenia § 220 ods. 2 Trestného poriadku schváliť zmier podľa odseku 1 nemožno, ak trestným činom bola spôsobená smrť osoby, je vedené trestné stíhanie pre korupciu, alebo je vedené trestné stíhanie proti verejnému činiteľovi alebo zahraničnému verejnému činiteľovi.

Preskúmaním príslušného spisového materiálu som zistil, že v predmetnej veci sa koná o trestnom čine, za ktorý Trestný zákon ustanovuje trest odňatia slobody, ktorého horná hranica neprevyšuje 5 rokov, pričom stíhaným skutkom nebola spôsobená smrť osoby, a tiež nejde o trestné stíhanie vedené pre korupciu lebo vedené proti verejnému činiteľovi alebo zahraničnému verejnému činiteľovi.

            Obvinený sa s poškodeným dohodol, že spôsobená škoda vo výške 300,-Eur sa odráta z predchádzajúceho dlhu, ktorý má poškodený voči obvinenému, a tým považujú obe procesné strany otázku adhézneho nároku za vyriešenú a spoločne súhlasia zo schválením zmieru. 

Obvinený sa ku skutku doznal a oľutoval ho, pred spáchaním skutku viedol riadny život a v mieste trvalého pobytu ma dobrú povesť.  

Dňa 01.02.2012 obvinený vložil na hotovostný účet Okresnej prokuratúry Trenčín sumu určenú na všeobecne prospešné účely vo výške 30,- €, určenú v celom rozsahu na využitie v prospech štátu. 
- 4 -

Túto sumu považujem vzhľadom k závažnosti spáchaného trestného činu za primeranú.

Obvinený nebol doposiaľ súdne trestaný, ani postihnutý za priestupky. 

Obvinený a poškodený s takýmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

Z týchto skutkových a právnych dôvodov bolo potrebné rozhodnúť, tak ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Mikuš
prokurátor